उरीमारी और सयाल केके पंचायत की मुखिया ने बांटा कंबल
पंचायत में 60 कंबल का वितरण
उरीमारीपंचायत की नवनिर्वाचित मुखिया कमला देवी ने बुधवार को उरीमारी में 72 गरीब-असहायों के बीच कंबलों का वितरण किया। इस मौके पर मुख्य रुप से उनके बड़े पुत्र उरीमारी पंचायत के पूर्व मुखिया सह राष्ट्रीय कोलियरी मजदूर संघ के क्षेत्रीय सचिव दिलीप यादव छोटे पुत्र बरका-सयाल ट्रक एवं डंपर आॅनर एसोसिएशन के अध्यक्ष राजू यादव उपस्थित थे।
यह कंबल बड़कागांव प्रखंड की ओर से मुखिया कमला देवी को सुपुर्द किया गया था। मौके पर पंसस कानु मांझी, महादेव बेसरा, रमेश किस्कू, डाॅ. जीआर भगत, जतरु बेसरा, बिंदेश्वरी यादव, मनाराम मांझी, महेश कुमार मौजूद थे। वहीं इधर, सयाल केके पंचायत पोड़ा की मुखिया रीता कुमारी ने भी पतरातू प्रखंड की ओर से मिले 65 गरीब-असहायों के बीच कंबलों का वितरण किया। मौके पर पंसस प्रेमचंद यादव, अंजित पासवान, श्रीधर पाण्डेय, मो. इदरीश अंसारी, श्याम सिंह सहित कई लोग मौजूद थे।
भुरकुंडा | थानाचौक स्थित उत्क्रमित मध्य विद्यालय भुरकुंडा में बुधवार को 60 कंबल का वितरण किया गया। कंबल का वितरण जिला पार्षद दर्शन गंझू, मुखिया सोनम देवी, पंसस रेणुका देवी ने संयुक्त रुप से किया। मौके पर जनप्रतिनिधियों ने कहा कि कोयलांचल में कड़ाके की ठंड का प्रकोप काफी बढ़ गया है। जिसके कारण गरीब और असहाय लोगों को काफी दिक्कतों का सामना करना पड़ रहा है। जिसे देखते हुए जिला और प्रखंड प्रशासन ने पंचायतों को वितरण के लिए कंबल मुहैया कराया है। मौके पर पतरातु हल्का कर्मचारी मंजू रविदास, वार्ड सदस्य सुभाष दास, गुंजन सिन्हा, लक्ष्मी देवी, सपना देवी, कमला देवी, रजनी देवी, विक्रम कुमार, संतोष उरांव, अनिल पासवान, विजय तिर्की, प्रदीप आदि मौजूद थे।
hin_Deva awa_Deva hin_Deva awa_Deva hin_Deva